CELEX: 62018CN0642
Language: el
Date: 2018-10-12 00:00:00
Title: Υπόθεση C-642/18: Προσφυγή της 12ης Οκτωβρίου 2018 — Ευρωπαϊκή Επιτροπή κατά Βασιλείου της Ισπανίας

10.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 445/12
            
         
      Προσφυγή της 12ης Οκτωβρίου 2018 — Ευρωπαϊκή Επιτροπή κατά Βασιλείου της Ισπανίας
      (Υπόθεση C-642/18)
      (2018/C 445/15)
      Γλώσσα διαδικασίας: η ισπανική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: S. Pardo Quintillán, E. Sanfrutos Cano και F. Thiran)
      
         Καθού: Βασίλειο της Ισπανίας
      
         Αιτήματα
      
      Η προσφεύγουσα ζητεί από το Δικαστήριο:
      
                  —
               
               
                  να αναγνωρίσει, σύμφωνα με το άρθρο 258, εδάφιο πρώτο, της Συνθήκης για τη λειτουργία της Ευρωπαϊκής Ένωσης ότι,
                  
                              —
                           
                           
                              παραλείποντας να καταρτίσει σχέδια διαχειρίσεως αποβλήτων σύμφωνα με τις απαιτήσεις της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών (1) ή παραλείποντας να αναθεωρήσει τα σχέδια αυτά όπως ορίζει η οδηγία 2008/98/ΕΚ, όσον αφορά τις αυτόνομες περιφέρειες της Αραγονίας, των Βαλεαρίδων Νήσων, των Καναρίων Νήσων και της Μαδρίτης, καθώς και την αυτόνομη πόλη της Θέουτα, το Βασίλειο της Ισπανίας παρέβη τις υποχρεώσεις που υπέχει δυνάμει του άρθρου 28, παράγραφος 1, και του άρθρου 30, παράγραφος 1, της οδηγίας 2008/98/ΕΚ και
                           
                        
                              —
                           
                           
                              παραλείποντας να ενημερώσει επισήμως την Επιτροπή για την κατάρτιση ή αναθεώρηση των σχεδίων διαχειρίσεως αποβλήτων, όσον αφορά τις αυτόνομες περιφέρειες της Αραγονίας, των Βαλεαρίδων Νήσων, των Καναρίων Νήσων και της Μαδρίτης, καθώς και την αυτόνομη πόλη της Θέουτα, το Βασίλειο της Ισπανίας παρέβη τις υποχρεώσεις που υπέχει δυνάμει του άρθρου 33, παράγραφος 1, της οδηγίας 2008/98/ΕΚ.
                           
                        
            
                  —
               
               
                  Να καταδικάσει το Βασίλειο της Ισπανίας στα δικαστικά έξοδα.
               
            
         Ισχυρισμοί και κύρια επιχειρήματα
      
      Η Επιτροπή υποστηρίζει ότι το Βασίλειο της Ισπανίας παρέβη τις υποχρεώσεις που υπέχει δυνάμει των ως άνω άρθρων και παραγράφων της οδηγίας 2008/98/ΕΚ, επειδή δεν θέσπισε τα απαιτούμενα μέτρα πριν τις 14 Σεπτεμβρίου 2017, προθεσμία που είχε θέσει η Επιτροπή με την αιτιολογημένη απόφαση της 14ης Ιουλίου 2017.
      
         (1)  ΕΕ 2008, L 312, σ. 3.